Document ID: 32001R2066

Κανονισμός (ΕΚ) αριθ. 2066/2001 της Επιτροπής
της 22ας Οκτωβρίου 2001
για τροποποίηση του κανονισμού (ΕΚ) αριθ. 1622/2000 όσον αφορά τη χρήση λυσοζύμης στα αμπελοοινικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 2826/2000(2), και ιδίως το άρθρο 46,
Εκτιμώντας τα ακόλουθα:
(1) Το παράρτημα IV, του κανονισμού (ΕΚ) αριθ. 1493/1999 προβλέπει τη δυνατότητα προσθήκης λυσοζύμης στα σχετικά αμπελοοινικά προϊόντα.
(2) Ο κανονισμός (ΕΚ) αριθ. 1622/2000 της Επιτροπής, της 24ης Ιουλίου 2000, για το καθορισμό ορισμένων λεπτομερειών εφαρμογής του κανονισμού (ΕΚ) αριθ. 1493/1999 για την κοινή οργάνωση της αμπελοοινικής αγοράς και για την καθιέρωση κοινοτικού κώδικα των οινολογικών πρακτικών και επεξεργασιών(3), όπως τροποποιήθηκε τελευταία από τον κανονισμό (ΕΚ) αριθ. 1655/2001(4), καθορίζει κυρίως τα όρια και τους όρους χρήσης ορισμένων ουσιών των οποίων η χρήση επιτρέπεται από τον κανονισμό (ΕΚ) αριθ. 1493/1999. Τα όρια χρήσης εμφαίνονται στο παράρτημα IV.
(3) Μετά από πειράματα που πραγματοποιήθηκαν από δύο κράτη μέλη για τη χρήση λυσοζύμης στην οινοποίηση, επιβεβαιώθηκε ότι η προσθήκη της ουσίας αυτής παρουσιάζει σημαντικό ενδιαφέρον για τη σταθεροποίηση των οίνων και επιτρέπει τη λήψη οίνων ποιότητας που παρουσιάζουν περιορισμένη περιεκτικότητα σε θειικό ανυδρίτη. Πρέπει συνεπώς να επιτραπεί η χρήση της, καθορίζοντας τα ανώτατα όρια χρήσης που θα αντιστοιχούν στις τεχνολογικές ανάγκες που αποδείχθηκαν στα πειράματα.
(4) Ο κανονισμός (ΕΚ) αριθ. 1622/2000 πρέπει συνεπώς να τροποποιηθεί ανάλογα, εφόσον η λυσοζύμη συμφωνεί με τα κριτήρια καθαρότητας που έχουν καθοριστεί στην οδηγία 96/77/ΕΚ της Επιτροπής, της 2ας Δεκεμβρίου 1996, σχετικά με τη θέσπιση ειδικών κριτηρίων καθαρότητας για τα πρόσθετα τροφίμων πλην των χρωστικών και των γλυκαντικών υλών(5), όπως τροποποιήθηκε τελευταία από την οδηγία 2001/30/ΕΚ(6).
(5) Η επιτροπή διαχείρισης οίνων δεν διατύπωσε γνώμη εντός της προθεσμίας που καθορίστηκε από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1622/2000 τροποποιείται ως εξής:
1. Προστίθεται το ακόλουθο άρθρο 11α: "Άρθρο 11α
Λυσοζύμη
Η λυσοζύμη η χρήση της οποίας προβλέπεται στο παράρτημα IV παράγραφος 1 σημείο ιη) και παράγραφος 3 σημείο κστ-β) του κανονισμού (ΕΚ) αριθ. 1493/1999 μπορεί να χρησιμοποιηθεί μόνο εάν ανταποκρίνεται στην περιγραφή που εμφαίνεται στο παράρτημα VIIIα του παρόντος κανονισμού."
2. Στο παράρτημα IV η ακόλουθη σειρά προστίθεται στον πίνακα:
ΘΕΣΗ ΠΙΝΑΚΑ "
3. Προστίθεται το παράρτημα VIIIα, το κείμενο του οποίου εμφαίνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Οκτωβρίου 2001.

Labels: 0
17
6